În anul 2014 s-a clasat pe locul 4 cu echipa feminină a României la proba de 4×1500 m din cadrul Campionatului Mondial de Ștafete (IAAF World Relays) de la Nassau. În octombrie din același an s-a transferat la CSM Sfântu Gheorghe. A participat la Universiada de vară din 2015 de la Gwangju, unde a terminat ultima (locul 12) în finala probei de 1500 m. În anul 2016, timpul de 4:09,64 realizat în Luxemburg i-a obținut calificarea la Campionatul Mondial de Atletism în sală de la Portland, dar nu a putut ajunge în finala probei de 1500 m.